NR.11899/01.08.2025

**INSPECTORATUL TERITORIAL DE MUNCĂ HUNEDOARA**

ANUNȚĂ DECLANȘAREA UNEI PROCEDURI DE TRANSFER LA CERERE

PENTRU UN POST AFERENT UNEI FUNCȚII PUBLICE DE EXECUȚIE DIN CADRUL

INSPECTORATULUI TERITORIAL DE MUNCĂ HUNEDOARA

**ANUNŢ din data de 01 august 2025**

**privind declanșarea procedurii de transfer la cerere,**

**pentru ocuparea a 1 ( unui) post aferent unei funcţii publice de execuţie**

**din cadrul Inspectoratului Teritorial de Muncă Hunedoara**

**Inspectoratul Teritorial de Muncă Hunedoara**, în temeiul prevederilor art. 502 alin. (1) lit. c) și art. 506 alin. (1) lit. b), alin. (2), (3), (5), (8¹) și (9) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

anunță declanșarea **procedurii de transfer la cerere,** pentru a ocupa funcţia publică de execuţie vacantă de inspector de muncă, **clasa I grad profesional superior în cadrul Compartimentul Control, Îndrumare Angajați și Angajatori în Domeniul Securității și Sănătății în Muncă, Supravegherea Pieței și Cercetare/Avizare Evenimente, Avize/Autorizări – Deva**, în conformitate cu Regulamentul - cadru privind ocuparea prin transfer a functiilor publice vacante, la Inspectoratul Teritorial de Muncă Hunedoara.

**DOCUMENTE NECESARE ȘI DATĂ LIMITĂ**

Persoanele interesate, sunt invitate să depună la sediul **Inspectoratului Teritorial de Muncă Hunedoara**, prin registratură, în termen de 20 zile calendaristice de la data afişării anunţului, următoarele documente:

1. **Cererea de transfer, conform modelului atașat;**
2. **curriculum vitae, modelul comun european;**
3. **copia actului de identitate;**
4. **copii ale diplomelor de studii, certificatelor şi altor documente care atestă efectuarea unor specializări şi/sau perfecţionări,în vederea verificării îndeplinirii condițiilor specifice raportat la cerințele din fișa postului;**
5. **copia carnetului de muncă şi a adeverinţei eliberate de angajator, după caz, pentru perioada lucrată, care să ateste vechimea în specialitatea studiilor solicitate pentru ocuparea funcţiei publice;**
6. **adeverința medicală, care să ateste starea de sănătate corespunzătoare funcţiei publice solicitate;**
7. **documente care demonstrează îndeplinirea competențelor specific aferente postului;**
8. **acordul privind prelucrarea datelor cu caracter personal, conform modelului atașat.**

Copiile documentelor menționate anterior, se prezintă în copii legalizate sau însoţite de documentele originale, care se certifică pentru conformitatea cu originalul de către secretarul comisiei de evaluare**.**

Procedura de selecție în cazul transferului la cerere cuprinde următoarele etape succesive:

a)**etapa de selecție**/verificarea documentelor care dovedesc îndeplinirea condițiilor de ocupare a postului vacant aferent funcției publice de execuție de inspector de muncă clasa I, grad profesional superior, inclusiv documentele care dovedesc îndeplinirea competențelor specific aferente funcției publice;

b)**proba interviu**. Proba interviu va putea fi susținută doar de solicitanții declarați admiși la etapa selecției.

**TERMENUL LIMITĂ DE DEPUNERE A DOCUMENTELOR MENȚIONATE: 21 august 2025, ora 1600**

Ulteriorverificării dosarului/dosarelor de înscriere la procedura de transfer şi afişării rezultatului selecției, va fi organizată **proba interviu în data de 08 septembrie 2025, ora 1100, la sediul Inspectoratului Teritorial de Muncă Hunedoara.**

**CALENDARUL DE DESFĂȘURARE A CONCURSULUI:**

1. În intervalul 01.08.2025 – 21.08.2025, depunerea dosarelor de înscriere; rezultatele selecției persoanelor care îndeplinesc condițiile în vederea ocupării posturilor vacante prin transfer la cerere, pe baza documentelor, vor fi afișate pe site-ul ITM Hunedoara, în data de 25.08.2025
2. În data de 08.09.2025 orele 11:00 va avea loc proba interviul

Solicitantul care a obținut cel mai mare punctaj la interviu este declarat admis în vederea ocupării funcției publice prin transfer la cerere.

**CONDIȚII pentru ocuparea, prin transfer la cerere, a funcției publice vacante de** inspector de muncă, **clasa I, grad profesional superior la Compartimentul Control, Îndrumare Angajați și Angajatori în Domeniul Securității și Sănătății în Muncă, Supravegherea Pieței și Cercetare/Avizare Evenimente, Avize/Autorizări – Deva:**

* studii universitare de licenţă, absolvite cu diplomă de licenţă sau echivalentă (art.386 lit.a din OUG nr.57/2019 privind Codul administrativ), completate cu domeniile sau specializările necesare exercitării funcţiei publice în cauză, prin raportare la dispoziţiile art.16 alin.4 din Legea nr.108/1999 privind înfiinţarea şi organizarea Inspecţiei Muncii, în domeniile fundamentale: ştiinţe inginereşti, ştiinţe agricole şi silvice, ştiinţe juridice, ştiinţe economice, sau în specializările: sociologie, psihologie, administraţie publică, medicină şi ştiinţe politice;
* minimum 7 ani vechime în specialitatea studiilor necesare exercitării funcţiei publice de inspector de muncă, grad profesional superior;

**Competențe specifice:**

* competențe digitale: competența specifică de a utiliza aplicații tip Office – nivel utilizator mediu.

**Verificarea competențelor digitale se face prin document sau documente ce atestă competența specifică**.

**BIBLIOGRAFIE ȘI TEMATICĂ**

**Inspector de muncă cls I, grad profesional superior – Control, Îndrumare Angajați și Angajatori în Domeniul Securității și Sănătății în Muncă, Supravegherea Pieței și Cercetare/Avizare Evenimente, Avize/Autorizări – Deva**

|  |  |  |
| --- | --- | --- |
| **Nr. crt.** | **BIBLIOGRAFIA** | **TEMATICA** |
| **1.** | Constituţia României, republicată | Drepturile si libertatile fundamentale |
| **2.** | Ordonanţa Guvernului nr. 137/2000 privind prevenirea şi sancţionarea tuturor formelor de discriminare, republicată, cu modificările şi completările ulterioare | Egalitatea de şanse şi tratament. Definiţii în această materie. Egalitatea de şanse şi tratament între femei şi bărbaţi în domeniul muncii. Egalitatea de şanse între femei şi bărbaţi în ceea ce priveşte participarea la luarea deciziei. Sesizări/reclamaţii privind discriminarea pe criteriul de sex. |
| **3.** | Legea nr. 202/2002 privind egalitatea de şanse şi de tratament între femei şi bărbaţi, republicată, cu modificările şi completările ulterioare | Principii si definitii in materia prevenirii si sanctionarii formelor de discriminare; Norme privind respectarea demnităţii umane, protecţia drepturilor şi libertăţilor fundamentale ale omului, prevenirii şi combaterii incitării la ură şi discriminare |
| **4.** | Ordonanţa de urgenţă a Guvernului nr. 57/2019, cu modificările şi completările ulterioare;  PARTEA a VI-a Statutul funcționarilor publici, prevederi aplicabile personalului contractual din administrația publică și evidența personalului plătit din fonduri publice  Titlul I Dispoziții generale  Titlul II Statutul funcționarilor publici  PARTEA a VII-a Răspunderea administrativă | Drepturile si indatoririle functionarilor publici |
| **5.** | Legea nr. 108/1999 (republicată2), privind inființarea și organizarea Inspecției Muncii, Capitolul I, II și III, cu modificările și completările ulterioare; | Reglementări privind înfiinţarea, organizarea şi funcţionarea Inspecţiei Muncii- Legea 108/1999 pentru înfiinţarea şi organizarea Inspecţiei Muncii, republicată, cu modificările şi completările ulterioare, H.G. nr.488/2017 privind aprobarea Regulamentului de organizare şi funcţionare a Inspecţiei Muncii, cu modificările şi completările ulterioare: •Organizarea Inspecţiei Muncii • Funcţiile generale îndeplinite de Inspecţia Muncii • Instituţii în subordinea Inspecţiei Muncii • Atribuţiile Inspecţiei Muncii, atribuţii generale şi atribuţii specifice în domeniul securităţii şi sănătăţii în muncă • Inspectorul de muncă, drepturi şi obligaţii •Conducerea Inspecţiei Muncii • Conducerea Inspectoratului Teritorial de Muncă •Sancţiuni |
| **6.** | **Legea nr. 319 din 14 iulie 2006** a securităţii şi sănătăţii în munca, cu modificările și completările ulterioare și  **Hotărârea nr. 1.425** din 11 octombrie 2006 pentru aprobarea Normelor metodologice de aplicare a prevederilor Legii securităţii şi sănătăţii în muncă nr. 319/2006 ; | Reglementari privind controlul, contravenţiile şi sancţiunile din domeniul securităţii şi sănătăţii în muncă- Legea 319/2006 a securităţii şi sănătăţii în muncă/H.G.nr.1425/2006 pentru aprobarea Normelor metodologice de aplicare a Legii securitatii şi sănătăţii în muncă nr. 319/2006, cu modificările şi completările ulterioare: • domeniu de aplicare, excepţii; •obligaţii angajatori; • servicii interne de prevenire şi protecţie; • servicii externe de prevenire şi protecţie; • abilitare servicii externe de prevenire şi protecţie; • cerinţe minime de pregătire în domeniul securităţii şi sănătăţii în muncă; • prim ajutor, stingerea incendiilor, evacuarea lucrătorilor, pericol grav şi iminent; • instruirea lucrătorilor; • supravegherea stării de sănătate a lucrătorilor; • organizarea şi funcţionarea comitetelor de securitate şi sănătate în muncă, atribuţiile şi obligaţiile angajatorului; • obligaţiile lucrătorilor; • comunicarea şi cercetarea evenimentelor, înregistrarea şi evidenţa accidentelor de muncă şi a incidentelor periculoase. |
| **7.** | Ordonanţa Guvernului nr.2/2001 privind regimul juridic al contravenţiilor, cu modificările şi completările ulterioare; | Reglementări privind regimul juridic al contravenţiilor |
| **8.** | Hotărârea Guvernului nr. 1.091 din 16 august 2006 privind cerinţele minime de securitate şi sănătate pentru locul de muncă cu modificările şi completările ulterioare; | Reglementări privind cerinţele minime de securitate şi sănătate pentru locul de muncă. |
| **9.** | Hotărârea Guvernului nr. 971 din 26 iulie 2006 privind cerinţele minime pentru semnalizarea de securitate şi/sau de sănătate la locul de muncă cu modificările şi completările ulterioare. | Reglementări privind cerinţele minime pentru semnalizarea de securitate şi/sau de sănătate la locul de muncă. |
| **10.** | Hotărârea Guvernului nr. 1.146 din 30 august 2006 privind cerinţele minime de securitate şi sănătate pentru utilizarea în muncă de către lucratori a echipamentelor de muncă cu modificările şi completările ulterioare; | Reglementări privind cerinţele minime de securitate şi sănătate pentru utilizarea în muncă de către lucratori a echipamentelor de muncă. |
| **11.** | H.G. nr. 1048/2006 - privind cerinţele minime de securitate şi sănătate pentru utilizarea de către lucrători a echipamentelor individuale de protecţie la locul de muncă cu modificările şi completările ulterioare; | Reglementări privind cerinţele minime de securitate şi sănătate pentru utilizarea de către lucrători a echipamentelor individuale de protecţie la locul de muncă. |
| **12.** | Hotărârea Guvernului nr. 300/2006 (\*actualizata\*) privind cerintele minime de securitate si sanatate pentru santierele temporare sau mobile, cu modificările şi completările ulterioare. | Reglementări privind cerintele minime de securitate si sanatate pentru santierele temporare sau mobile. |

**Pentru toate actele normative mai sus menționate, forma valabilă se consideră aceea având toate modificările și completările ulterioare, până la ziua publicării anunțului.**

Fișa postului corespunzătoare funcției publice mai sus menționată este anexată prezentului anunț.

Informaţii suplimentare se pot obţine la sediul instituţiei din Deva, str. Aleea Muncii nr. 2, telefon 0254216157, Compartimentul Resurse Umane sau e-mail:itmhunedoara@itmhunedoara.ro.

INSPECTOR ȘEF

**Adrian Florin BOZDOG Afișat azi,**

**01.08.2025**

APROB,

Inspector șef

**CERERE DE TRANSFER**

Subsemnatul/subsemnata ………………………………………………..… domiciliat/domiciliată ………………………………………………………………… posesor/posesoare al/a CI seria……………nr……….., angajat în prezent în cadrul…………….……………………………………………………………………………………………………..…………… Serviciu/Compartiment…………………………………………………………………………………………………… pe funcția publică…………..…………..…………………………… formulez prezenta cerere, în vederea realizării transferului la cerere, pe funcția publică de ………………………………………………………………………………….

din cadrul ITM Hunedoara , Serviciul/Compartimentul…………………………………………………………………………… (denumirea structurii), cu respectarea dispozițiilor art. 502 alin. (1) lit. c) şi art. 506 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare.

Anexez prezentei următoarele documente:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Data, Semnătura,